open-index/open-wikipedia-markdown huggingface dataset:
Liga Champions UEFA 1993–94

**Liga Champions UEFA 1993–94**, pangawitnyane kaloktah dados **Piala Eropa 1993–94**, inggih punika édisi kaping 39 pacentokan Liga Champions UEFA, klub sépakbola UEFA utama, lan masan kaping kalih antuk logo UEFA jayanti Liga (punika kaambil ring babak grup lan semi final, sisa wimbakara salanturné kawastanin "Piala Champions Klub Éropa" utawi "Piala Éropa"). Pacentokan puniki kamenangan olih klub Italia, gelar kaping lima, ngaonang klub Spanyol 4-0 ring final. Marseille inggih punika jayanti sadurungné, nanging nénten kalugra ngeranjing ring pacentokan santukan nyarengin skandal panetapan laga ring Divisi 1 masan sadurungnyané. Puniki ngawinang gelar liga ipun kacabut miwah katedunang dados Divisi 2 ring panguntat warsa 1993-94. Puniki wantah kapertama lan wantah asiki jayanti sadurungné nénten nyarengin ring masan pacentokan selanturnyané. Genah kaping tiga Monaco ngambil genah Prancis sané puyung (genah kaping kalih Paris Saint-Germain, sané ten kayun gelar Prancis sané sampun kalaksanayang, masaing ring Piala Winner’s Cup gumanti pinaka sané ngamolihang jayanti Piala Prancis).

Wénten pauwahan sané kamargiang ring format Liga Champions UEFA saking warsa sadurungnyané. Risampuné kalih musim, sareng sistem grup, punika ngenalang semi final siki laga sané mamargi sesampun babak grup, suksmannyané kalih sisi ngemolihang kualifikasi saking soang-soang grup pinaka jayanti grup main ring semi final ring kandang soang-soang.

Édisi puniki kacihnayang antuk nénten wénten pamilet Yugoslavia santukan Yugoslavia wénten ring sor sanksi ékonomi PBB. Pemilet Yugoslavia ketah rauh ring babak lanturan pacentokan sareng FK Crvena Zvezda sampun ngamolihang Piala Éropa ring 1991 lan ngamolihang genah kaping kalih ring grup ring masan selanturnyané. FK Partizan jagi ngangganin Yugoslavia ring édisi puniki, nanging nénten kadadosang nyarengin. Sapunika, Kroasia, Belarusia, Moldova, Georgia lan Wales ngeranjingang jayanti ligané sané kapertama ring édisi puniki.

## Pustaka
Liga Champions UEFA 1994–95

**Liga Champions UEFA 1994–95** inggih punika édisi kaping 40 pacentokan utama klub sépakbola Éropa UEFA, miwah kaping tiga sesampun rebranding dados Liga Champions UEFA. Ajax saking Belanda, dados jayanti saking pacentokan niki antuk gol pungkuran ring final nglawan jayanti saudurungné Milan saking Italia. Ajax ngamolihang jayanti ring sajeroning pacentokan punika nénten polih kaon, becik ring grup utawi ring babak knock-out, ngamolihang gelar sané kapertama sesampun 1973.

Yening saihang sareng édisi Piala Eropa sadurungnyané, pauwahan sané radikal kamargiang ring format pacentokan, santukan kontrak wawu wusan sané ngiket UEFA sareng EBU antuk transmisi pacentokan pamuput. Puniki ngicenin galah antuk tinjauan umum format, sané ledang pikayun pautsahaan televisi swasta wawu lan sugih manut kajinahan. Édisi puniki ngranjing petang grup petang tim soang-soang ring tahap grup, munggah saking kalih grup petang tim soang-soang ring 1993–94. Punika taler warsa kapertama rikala kutus tim ngranjing ring tahap gugur miwah kapertama saking tigang warsa rikala jayanti negara-negara sané alitan ngranjing ring Piala UEFA gumanti Liga Champions. Punika taler kapertama pisan pacentokan puniki kaloktah dados Liga Champions UEFA saking laga kapertama ngantos pamuput pacentokan punika: ring kalih masan sadurungnyané, Liga Champions UEFA nyarengin laga sané kaplajahin pantaraning babak kalih lan final Piala Éropa.

Para pamilet saking Yugoslavia nénten prasida nyarengin ring masan kaping tiga materegan santukan sanksi ékonomi PBB. Milan dados jayanti sadurungné, nanging kakaonang olih Ajax ring final.

## Pustaka
Grogol, Diwek, Jombang

**Grogol** (aksara Bali: ᬕ᭄ᬭᭀᬕᭀᬮ᭄) inggih punika silih tunggil désa dinas sané magenah ring kecamatan Diwek ring wawengkon Kabupatén Jombang, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Situs Resmi BPS Propinsi Jawa Timur
*  Situs Resmi Pemerintahan Kabupatén Jombang
*  BPS Kabupatén Jombang
*catetan: URL dados kauahin/ilang. Yening URL nenten aktip, dados kaapus saking lis.*
Liga Champions UEFA 1995–96

**Liga Champions UEFA 1995–96** inggih punika édisi kaping 41 pacentokan utama klub sépakbola Éropa UEFA, miwah kaping pat sesampun rebranding dados Liga Champions UEFA. Juventus dados jayanti ring pacentokan niki, sané ngaonang jayanti saduurngné Ajax nganggén adu pinalti ring the final antuk kapertama ring Piala Éropa ipun saking 1985, miwah sané kaping kalih ring kasajangkepanné. Punika wantah gelar Liga Champions sané kalpertama kamenangan olih Juventus ring warsa 1990-an, yadiastun sampun rauh ring kalih final selanturnyané, lan silih sinunggil saking wantah tiga kamenangan Italia ring final, yadiastun wenten klub Serie A ring sabilang final salami pitung warsa matereg, saking 1992 ngantos warsa 1998. Punika wantah pacentokan kapertama sané kaicen tigang poin antuk kamenangan gumanti kalih.

## Pustaka
Liga Champions UEFA 1996–97

**Liga Champions UEFA 1996–97** inggih punika édisi kaping 42 pacentokan utama klub sépakbola Éropa UEFA, miwah kaping lima sesampun rebranding dados Liga Champions UEFA, lan sané untat wantah nyarengang klub-klub sané manados jayanti liga doméstik ipun. Sawireh putusan Bosman, watesan pemain asing ring skuad rahina laga kaicalang saking masan puniki.

Pacentokan puniki kamenangan olih Borussia Dortmund ring laga pamuput antuk skor 3-1 nglawan juara sadurungné Juventus. Punika wantah gelar ipun ring pacentokan ngantos mangkin, miwah gelar kapertama majeng ring klub Jerman sesampun réunifikasi ring warsa 1990.

## Pustaka
Liga Champions UEFA 1997–98

**Liga Champions UEFA 1997–98** inggih punika édisi kaping 43 pacentokan utama klub sépakbola Éropa UEFA, miwah kaping nem sesampun rebranding dados Liga Champions UEFA. Jayanti pacentokan punika Real Madrid, jayanti kapertama ring 32 warsa, ngaonang 1-0 Juventus sané malaga ring final kaping tiga materegam. Punika ngawitin tiga matereg kamenangan ring lima masan antuk klub Spanyol.

Masan puniki wantah sané kapertama madué nem grup, gumanti petang grup sadurungnyané, sané maartos wantah kalih grup runner-up sané ngemolihang kualifikasi ring parpat final sané mabinayan sareng makasami tim sané magenah ring genah kaping kalih. Punika taler sané kapertama madué kalih babak kualifikasi gumanti wantah asiki. Sasampun tigang warsa ngranjing ring Piala Éropa UEFA, jayanti negara-negara sané alitan mawali nuju Liga Champions. Kapertama, runner-up saking kutus liga doméstik ngeranjing ring pacentokan punika. Antuk Borussia Dortmund dados pangamel gelar nanging ngamolihang genah kaping tiga ring liga doméstik masan sadurungnyané, Jerman dados asosiasi kapertama mangda prasida ngicenin tigang tim majeng ring pacentokan Éropa sané utama.

Borussia Dortmund jayanti sadurungné, kakaonang ring semi final olih jayanti pamuputnyané Real Madrid.

Armenia, Azerbaijan, Slovakia lan Makédonia Kalér samian ngaranjingang jayanti ligané sané kapertama, nanging jayanti Yugoslavia mawali ring pacentokan puniki kapertama sasukat masan 1991–92 sesampun sanksi PBB kaicalang.

## Pustaka
Liga Champions UEFA 1998–99

**Liga Champions UEFA 1998–99** inggih punika édisi kaping 44 saking Liga Champions UEFA, wimbakara utama klub sépakbola Éropa, miwah sané kaping pitu sesampun kagentosin aran ipun saking "Piala Champions Klub Éropa" utawi "Piala Éropa". Pacentokan punika kamenangan olih Manchester United, mawali saking gol sane tedun ring kalih menit pamuput galah cedera antuk ngaonang Juara Liga Final UEFA|final. Teddy Sheringham lan Ole Gunnar Solskjær ngamolihang gol United sesampun Bayern sampun nepen tiang lan bar. Ipun wantah klub Inggris kapertama sané ngamolihang jayanti ring pacentokan utama klub sépakbola Éropa ngawit 1984 lan taler dados klub Inggris kapertama sane ngamolihang final Liga Champions ngawit bencana Stadion Heysel lan salanturnyané ngelarang klub-klub Inggris saking makasami wimbakara UEFA pantaraning warsa 1985 lan 1990. Punika kapertama ngawit 1968 indik Manchester United ngamolihang jayanti ring Liga Champions, ngicenin ipun gelar kaping kalih.

Manchester United taler muputang Treble, dados sisi kaping pat ring Éropa sané ngamargiang indike punika lan ring prosésnyané ngalanglangin Bayern Munich mangda ngamolihang prestasi punika ngaraga, Bayern pamuputnyane ngamolihang runner-up ring piala domestiknyane kalih minggu salanturnyané.

Manchester United ngamolihang piala punika nénten kaon ring asiki laga, yadiastun sampun masaing ring grup sareng Bayern Munich, Barcelona lan Brøndby, malih kalih klub Italia sané madué peringkat sané tegeh ring babak knock-out. Nanging, United dados jayanti antuk wantah limang kamenangan total, akéh kamenangan sane pinih andap sané kacatet olih jayanti ring aab Liga Champions ngantos mangkin, yadiastun pacentokan mangkin sampun madué babak ekstra kalih laga ring babak panyisihan.

Punika kapertama Liga Champions kamenangan olih tim sané durung ngamolihang jayanti ring liga domestiknyané utawi Liga Champions ring masan sadurungnyané lan mawinan punika nénten pacang prasida lolos ring wimbakara punika manut parikrama kualifikasi sanébsampun sué (pangamel gelar utawi jayanti liga nasional). Kaping kalih, runner-up saking kutus liga doméstik ngeranjing ring pacentokan punika.

Real Madrid inggih punika jayanti pungkuran sakémanten gugur ring prapat final olih Dynamo Kyiv.

## Pustaka
Liga Champions UEFA 1999–2000

**Liga Champions UEFA 1999–2000** inggih punika musim kaping 45 saking Liga Champions UEFA, wimbakara utama klub sépakbola Éropa, miwah sané kaping kutus sesampun kagentosin aran ipun saking "Piala Champions Klub Éropa" utawi "Piala Éropa". Pacentokan puniki kamenangan olih Real Madrid, sane ngamolihang kemenangan gelar kaping kutus sané malelitihan antuk ngalahin sawitra La Liga, Valencia ring final. Final puniki kalaksanayang ring Stade de France ring Paris, kota genah akah asli pacentokan sampun kakawitin nampek ring 50 warsa sadurungnyané.

Sasampun kalih warsa ngicenin runner-up liga benua sané pinih kuat ngranjing ring wimbakara, UEFA sayan nglimbak lan nglimbakang wimbakara punika ngantos petang tim sané pinih kuat saking Éropa sané pinih duur liga nasional sané wénten. Punika mawinan, turnamen punika mabinayan pisan saking 1996-97 (sané wantah kalaksanayang tigang warsa sadurungnyané) ring dija wantah jayanti nasional sané pinih duur lan pangamel gelar sané nyarengin.

Pacentokan puniki makéhan kasarengin tim Spanyol, antuk tiga saking petang semi finalis sané rauh saking Spanyol, inggih punika Real Madrid, Valencia lan Barcelona. Final pantaraning Real Madrid lan Valencia puniki nyihnayang kapertama pisan makakalih finalis ring pacentokan punika rauh saking negara sané pateh.

Manchester United dados jayanti ungkur, nanging kagugurang olih jayanti pamuputnyané Real Madrid ring prapat final.

## Pustaka
Pelikan

**Pelikan** (*pelecanus*) inggih punika soroh paksi, wantah asiki ring kulawarga Pelecanidae saking ordo Pelicaniformes. Madaging 8 soroh. Pelikan sampun ketah ring makasami benua sajabaning Antartika. Spésiés saking garis lintang beriklim sedang punika bermigrasi. Pelikan idup ring toya segara sané dangkal, waduk sané dangkal, lan ring cangkem tukad sané ageng. Ipun mamargi canggung lan madué batis sané madaging jaring, nanging ipun makeber lan nglangi becik lan prasida melayang-layang antuk galah sané suwe. Pelikan kaloktah antuk paruhnyané sané prasida karegang, sakadi kantong ring dija ipun nampung ulam sané ageng.
TikTok

**TikTok**  video Béijing Boa fria from. Kakawitin ring warsa 2018 internasionalpinaka platforma video wak  kaloktah ring China download.
Piala Champions Éropa 1991–92

**Piala Éropa 1991–92** inggih punika édisi ka-37 saking wimbakara klub sépakbola Piala Éropa. Punika Piala Éropa pertama sané madué babak panyisihan grup, ring dija klub pamenang ngalantur nuju final. Édisi 1991–92 inggih punika édisi untat wimbakara punika sadurung magentos aran manados Liga Champions UEFA.

Tahap kelompok nyarengin kutus klub sané menang saking tahap kalih. Klub-klub punika kakepah dados kalih grup petang diri, saling malaga ring kandang lan ring tandang, saha klub sané menang saking soang-soang grup matemu ring Final Piala Éropa 1992.

Pacentokan puniki kamenangan kapertama olih Barcelona sesampun galah wewehan ring final nglawan Sampdoria, jayanti kapertama ring wimbakara olih tim saking Spanyol ngawit 1966. Puniki pacang dados cihna sané kapertama saking akehnyane limang Piala Éropa piala majeng ring Barcelona. Gol kamenangan karipta olih Ronald Koeman sareng sépakan bébas.

Jayanti ungkur, FK, nénten polih galah malaga ring lapangannyané ngaraga santukan Yuda Yugoslavia, antuk punika ngirangin galahnyané antuk ngajaga gelarnyané. Red Star sampun kaon ring babak grup. Punika taler musim pamuput ring dija klub-klub saking negara punika prasida nyarengin wimbakara sépakbola Eropa utama ngawit masan panes warsa 1991 Slovenia lan Kroasia ngumumang kamahardikaanné.

Tiosan ring punika, puniki wantah pamuput tim Jerman Kangin masaing ring Piala Éropa, sané kawakilin olih Hansa Rostock.

Klub-klub Inggris mawali nuju Piala Eropa, risampuné ipun kalarang limang warsa saking wimbakara Éropa risampuné bencana Stadion Heysel ring 1985. Jayanti Liga Inggris 1990 Liverpool sampun nénten prasida nyarengin Piala Champions Éropa 1990-91 santukan sampun kalarang malaga ring nem warsa. Arsenal ngangganin Inggris ring warsa 1991-92, lan rauh ring tahap kalih.

## Pustaka
Wangkalkepuh, Gudo, Jombang

**Wangkalkepuh** (aksara Bali: ᬯᬂᬓᬮ᭄ᬓᭂᬧᬸᬄ) inggih punika silih tunggil désa dinas sané magenah ring kecamatan Gudo ring wawengkon Kabupatén Jombang, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Situs Resmi BPS Propinsi Jawa Timur
*  Situs Resmi Pemerintahan Kabupatén Jombang
*  BPS Kabupatén Jombang
*catetan: URL dados kauahin/ilang. Yening URL nenten aktip, dados kaapus saking lis.*
Kanselir Austria

**Kanselir Austria**, resmi **Kanselir Féderal Républik Austria** (), inggih punika manggala pameréntahan Républik Austria.

Christian Stocker kalantik ring tanggal 3 Maret 2025 dados kanselir.

## Pustaka
Patih Agung Belanda

**Patih Agung Belanda** () inggih punika manggala carang éksekutip Pameréntah Belanda. Yadiastun raja inggih punika *de jure* manggala pameréntah, patih agung *de facto* ngambel peran puniki pinaka sang sané ngambel jabatan pamucuk Dewan Menteri lan ngamargiang koordinasi kebijakannyane sareng sisa kabinet. Ring sajeroning pamarginnyane pinaka manggala pameréntah *de facto*, patih agung taler ngangganin Belanda ring Déwan Éropa. Petang dasa tiga pejabat sampun ngayah ring jabatan punika. Patih agung sane mangkin, Rob Jetten, sampun ring jabatan punika ngawit 23 Pébruari 2026, antuk kabinet nyane kasumpah ring rahina sane pateh.

## Pustaka
Patih Agung Finlandia

**Patih Agung Finlandia** (; ) inggih punika manggala Pameréntah Finlandia. Patih agung miwah kabinetnyane ngamargiang wewenang eksekutif ring negara. Patih agung punika resmi ring peringkat kaping tiga ring protokol sesampun présidén Finlandia lan pamucuk Parlemén nanging ring prakteknyane sang sane ngambel jabatan sane pinih mawisesa. Patih agung Finlandia sane kapertama, Pehr Evind Svinhufvud (taler salanturnyane Présidén Finlandia kaping 3), kaadegang ring tanggal 27 Nopember 1917, wantah makudang-kudang rahina sadurung negara nguningayang kamahardikannyané.

Patih agung sane mangkin inggih punika Petteri Orpo saking Partai Koalisi Nasional. Orpo masumpah ring tanggal 20 Juni 2023.

## Pustaka
52 (angka)

**52** [aksara Bali; ] (**limang dasa dadua** utawi **lima dua**) inggih punika silih tunggil angka, sistim wilangan, taler aran saking glyph sané ngewakilin angka punika. Angka puniki satmaka wilangan asli riantara 51 taler 53.

## Kawiguna
* Kartu dalam kartu remi.
* Nomor atom Telurium.

## Pustaka
88 (angka)

**88** [aksara Bali; 88] (**kutus dasa kutus**) inggih punika silih tunggil angka, sistim wilangan, taler aran saking glyph sané ngewakilin angka punika. Angka puniki satmaka wilangan asli riantara 87 taler 89.

## Kawiguna
* Kode ASCII: X.
* Nilai oktan (*Research Octane Number*/RON) dari Premium.
* Nomor atom Radium.
* Nomor punggung yang dipakai oleh Gianluigi Buffon ketika bermain di Parma F.C..
* Nomor sepeda motor balap yang dikendarai Miguel Oliveira dalam ajang MotoGP.

## Pustaka
89 (angka)

**89** [aksara Bali; ] (**kutus dasa sia**) inggih punika silih tunggil angka, sistim wilangan, taler aran saking glyph sané ngewakilin angka punika. Angka puniki satmaka wilangan asli riantara 88 taler 90.

## Kawiguna
* Kode ASCII: Y.
* Nomor atom Aktinium.

## Pustaka
74 (angka)

**74** (aksara Bali: ᭗᭔, **pitung dasa papat**) inggih punika silih tunggil angka, sistim wilangan, taler aran saking glyph sané ngewakilin angka punika. Angka puniki satmaka wilangan asli riantara 73 taler 75.

## Kawiguna
* Kode ASCII J (besar).
* Nomor atom Wolfram (W).

## Pustaka
Taoiseach

**Taoiseach** () inggih punika manggala pameréntahan utawi patih agung Irlandia. Jabatan niki katunjuk olih Présidén Irlandia madasar nominasi Dáil Éireann (sabha sor saking Oireachtas, Badan législatip nasional Irlandia) lan pangamel jabatan patut ngapertahanang dukungan mayoritas ring Dáil antuk tetep ngajabat.

## Catetan


## Pustaka
Patih Agung Dénmark

**Patih Agung Denmark** (, , ) inggih punika manggala pameréntahan ring Krajaan Denmark sané kawangun antuk tetiga panegara-panegara konstituen: Dénmark, Greenland lan Kapuloan Faroe. Sadurung ngawentenang kantor modern, krajaan punika pangawitnyané nénten madué manggala pameréntahan sané mapasahan sareng manggala negaranyané, inggih punika monarki, ring dija éksekutif wibawa punika sampun puput. Konstitusi 1849 ngadegang monarki konstitusional antuk ngwatesin kuasa raja lan ngaryanin kantor . Pangamel patih agung kapertama inggih punika Adam Wilhelm Moltke.

Patih agung mimpin kabinét sané resmi kaadegang olih raja. Ring praktiknyané, pengangkatan patih agung katentuang antuk dukungannyané ring Folketing (Parlemén Nasional). Ngawit saking pangawit abad ka-20, nénten wénten asiki partai sane sampun ngambel mayoritas ring Folketing dadosnyané patih agung punika patut manggala koalisi partai politik, taler partainyané. Tiosan punika, wantah petang pemerintah koalisi ngawit Yuda Jagat II sampun ngrasayang mayoritas ring Folketing, dadosnyane koalisi (lan patih agung) taler patut ngamolihang dukungan sane lepas saking partai-partai minor sane lianan.

Patih agung Dénmark sane mangkin inggih punika Mette Frederiksen, ngawit 27 Juni 2019. Ngawit warsa 2022 kabinetnyane kawangun antuk Sosial Démokrat, Vensstre, miwah Moderat.

## Pustaka
Patih Agung Bélgia

**Patih Agung Bélgia** (; ; ) utawi **Maha Patih Bélgia** inggih punika manggala pameréntah féderal saking Bélgia, lan jadma sane pinih kuat ring politik Bélgia.

Manggala pameréntah kapertama ring lelintihan Bélgia inggih punika Henri van der Noot ring warsa 1790, salami républik sane nenten suwe Negara Kasikian Bélgia.

Yadiastun Pamimpin Pemerintah (Prancis: ) sampun kaadegang ngawit saking kamahardikan negara, ngantos warsa 1918 raja Bélgia sering pisan kagemel ring Déwan . Para menteri, dadosnyane aab modern "Pesajaan" kakawitin sesampun Yuda Jagat I antuk Léon Delacroix. Kautamaan politik Mahkota sampun sayan rered saking galah nuju galah, nanging posisi patih agung sampun sayan-sayan mabuat.

Bart De Wever, kaadegang pinaka perdana menteri anyar duk tanggal 3 February 2025.
Dane prasida Alexander De Croo.
Patih Agung Polandia

**Présidén Déwan Menteri** ( ), ketah kasengguh dados **patih agung** ( ), inggih punika manggala kabinét lan manggala pameréntahan Polandia. Sesana lan dresta jabatan niki maasal saking pangadegan negara Polandia, lan jabatan punika katetapang ring Konstitusi Polandia. Manut ring Konstitusi, présidén ngajuang lan ngangkat patih agung, sané salanturnyané pacang ngusulang komposisi Kabinét. Patbelas rahina sasampun ipun kaadegang, patih agung patut ngaturang program sané nlatarang indik agenda pameréntah majeng ring Sejm, sané ngamerluang suara percaya. Konflik sané mawit saking kapentingan lan kakuasaan sampun metu pantaraning jabatan Présidén lan Patih Agung ring aab sané sampun lintang.

## Pustaka
Patih Agung Spanyol

**Patih Agung Spanyol**, resmi **Présidén Pameréntahan** (), inggih punika manggala pemerintah saking Spanyol. Perdana menteri ngajuang menteri miwah dados pamucuk Déwan Menteri. Ring artos puniki, patih agung ngadegang Pameréntah kawijakan lan ngamargiang koordinasi parilaksana anggota Kabinét. Pinaka manggala éksekutif, patih agung taler ngicenin piteket majeng ring raja indik ngamargiang prérogatif krajaannyané.

## Pustaka
Patih Agung Swédia

**Patih Agung Swédia** ( sané kaalih basa pinaka "pangayah negara") inggih punika manggala pameréntah saking Krajaan Swédia. Patih agung lan kabinetnyané (pameréntah) ngamargiang otoritas eksekutif ring Krajaan Swédia lan ring sor Parlemén Swedia. Patih agung puniki kanominasiang olih pabaos Riksdag lan kapilih olih kamar antuk mayoritas sadarana, nganggén parlemen negatif. Riksdag ngambel pemilu nyabran petang warsa, ring warsa sané sampun lintang ring pantaraning warsa-warsa loncatan.

## Pustaka
Présidén Déwan Éropa

**Présidén Déwan Éropa** inggih punika jadma sane mimpin lan ngalimbakang pakaryan Déwan Éropa ring panggung jagat. lembaga puniki kawangun antuk pategeh manggala negara utawi pameréntah negara anggota UE taler présidén Komisi Éropa, lan ngicenin arah politik majeng ring Uni Éropa (UE).

## Pustaka
Patih Agung Italia

**Patih Agung Italia**,  resmi **Présidén Déwan Menteri** (), inggih punika manggala pameréntah saking Républik Italia. Jabatan présidén Déwan Menteri kawangun antuk Konstitusi Italia pasal 92&ndash;96; présidén Déwan Menteri kagentosin olih présidén Républik lan patut madué kapercayaan saking Parlemén mangda tetep ngambel jabatan.

## Pustaka
Sumberingin, Kabuh, Jombang

**Sumberingin** (aksara Bali: ᬲᬸᬫ᭄ᬩᭂᬭᬶᬗᬶᬦ᭄) inggih punika silih tunggil désa dinas sané magenah ring kecamatan Kabuh ring wawengkon Kabupatén Jombang, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Situs Resmi BPS Propinsi Jawa Timur
*  Situs Resmi Pemerintahan Kabupatén Jombang
*  BPS Kabupatén Jombang
*catetan: URL dados kauahin/ilang. Yening URL nenten aktip, dados kaapus saking lis.*
Patih Agung Portugal

**Patih Agung Portugal** (; ) inggih punika manggala pameréntah saking Portugal. Patih agung ngamargiang koordinasi parilaksana menteri, ngangganin Pameréntah Portugal majeng ring badan-badan negara sané lianan, masesana majeng ring parlemén lan nyaga présidén sané nguningayang. Patih agung prasida ngambel peran manggala pameréntah antuk portofolio siki utawi lebih kamenterian. Santukan Portugal wantah semi-présidén républik parlemén, patih agung inggih punika tokoh politik sané pinih kaloktah ring panegara punika lan *de facto* manggala éksekutif.

## Pustaka
Patih Agung Bulgaria

**Patih Agung Bulgaria** () inggih punika manggala pameréntahan Bulgaria. Dané inggih punika pamimpin saking koalisi politik ring parlemén Bulgaria – sané kaloktah dados Sabha Nasional Bulgaria (, *Narodno sabranie*) – lan manggala kabinét. Galah punika, patih agung katunjuk olih Présidén Bulgaria.

Rosen Zhelyazkov sampun manados Patih Agung Bulgaria saking 16 Januari 2025.

## Pustaka
Patih Agung Latvia

**Patih Agung Latvia** () inggih punika anggota sane pinih mawisesa ring Pameréntah Latvia, sané mimpin Kabinét Menteri Latvia. Sang sané ngambel jabatan punika kapilih olih présidén Latvia, nanging mangda prasida ngamolihang dukungan saking mayoritas parlemén ring Saeima.

Alih basa langsung saking paistilah resmi Latvia inggih punika présidén menteri. Yadiastun pada punika kaanggén ring makudang-kudang basa Éropa, nanging nénten kaanggén manut konvénsional ring basa Inggris.

## Pustaka
54 (angka)

**54** [aksara Bali; ] (**limang dasa tiga** utawi **lima tiga**) inggih punika silih tunggil angka, sistim wilangan, taler aran saking glyph sané ngewakilin angka punika. Angka puniki satmaka wilangan asli riantara 53 taler 55.

## Kawiguna
* Nomor atom Xenon.
* Akéh kotak ring kubus rubik 3x3x3.

## Pustaka
Bajulan, Saradan, Madiun

**Bajulan** (aksara Bali: ᬩᬚᬸᬮᬦ᭄) inggih punika silih tunggil désa dinas sané magenah ring kecamatan Saradan ring wawengkon Kabupatén Madiun, Jawa Timur.kpu.go.id/data/data_kepkpu/2022kpt274.pdf |archive-date= 2022-08-07 |access-date= 2022-12-29}}

## Pustaka

### Pranala jaba
*  Situs Resmi Pamréntahan Propinsi Jawa Timur
*  Badan Pusat Statistik Propinsi Jawa Timur
*  Situs Resmi Pamréntahan Kabupatén Madiun
*  Badan Pusat Statistik Kabupatén Madiun
*catetan: URL dados kauahin/ilang. Yening URL nenten aktip, dados kaapus saking lis.*
Konsulat Jenderal India, Denpasar

Konsulat Jenderal India ring Denpasar, Bali, dados silih sinunggil saking tiga misi diplomatik India ke Indonesia. Misi punika mangkin kapimpin olih konsul Shashank Vikram.

Punika kabungkah ring warsa 2012 lan ngawit saking punika sampun ngayahin fungsinyane sareng Konsulat Jenderal India ring Medan, Sumatera Utara, ring dija makakalih nglaporang mawali ring Kedutaan Besar India utama ring Jakarta. 

## Riwayat
India lan Indonesia madue paiketan sejarah, kuno, agama lan budaya sane dalem sane kapiara lan kasarengin nenten wantah olih para perantau warga kemanten nanging taler kapromosiang olih pejabat lan administrasi pemerintah.

## Yurisdiksi
Wewidangan konsulernyane nglimbak ngantos 19 provinsi inggih punika Bali, Sulawesi Utara, Gorontalo, Sulawesi Tengah, Sulawesi Selatan, Sulawesi Tenggara, Sulawesi Barat, Nusa Tenggara Barat (NTB), Nusa Tenggara Timur (NTT), Maluku, Maluku Utara, Papua, Papua Barat , Papua Barat Daya, Dataran Tinggi Papua, Papua Selatan, Tengah Papua, Kal Timur miwah Kal Selatan.

## Referensi

## Cantélan eksternal
* Main page - CGI Denpasar, Bali
* 
*
Présidén Komisi Éropa

**Présidén Komisi Éropa**, utawi **Patih Komisionér**, inggih punika kepala saking Komisi Éropa, cabang eksekutif saking Uni Éropa (UE). Présidén komisi punika mimpin kabinét komisaris, sane kabaos perguruan tinggi. Présidén kawenangan ngalokasiang portofolio ring pantaraning, ngatur malih, utawi ngelepasin komisaris manut sane kabuatang. Perguruan tinggi punika nuntun dinas sipil komisi, netepang agenda kebijakan lan nentuang proposal legislatif sane kamedalang. Komisi wantah badan sane prasida ngusulang, utawi rancangan, RUU sane dados hukum UE.

## Pustaka
Patih Agung Républik Céko

**Patih Agung Républik Céko** (Céko: *Předseda vlády České republiky*) inggih punika manggala pameréntahan Républik Céko lan pamimpin *[[de facto]]* taler anggota pinih makuasa ring carang éksekutif.

## Pustaka
Liga Champions UEFA 2000–01

**Liga Champions UEFA 2000–01** inggih punika édisi kaping 46 saking Liga Champions UEFA, wimbakara utama klub sépakbola Éropa, miwah sané kaping sia sesampun kagentosin aran ipun saking "Piala Champions Klub Éropa" utawi "Piala Éropa". Pacentokan puniki kamenangan olih Bayern Munich antuk gelar pertamanyané ngawit 1976, ngaonang Valencia 5-4 ring adu pinalti rikala skorné pada 1-1 sesampun palantangan galah. Punika wantah gelar Liga Champions UEFA kapertama klub Jerman miwah Piala Éropa kaping pat ring makasami; Valencia kéni kaon pamuput kaping kalih materégan, sampun kaon saking Real Madrid ring musim sadurungnyané. Tahap panyisihan nyingakin Bayern ngaonang kalih jayanti Liga Champions sadurungnyané, Manchester United. Valencia duk punika, ngaonang tim Inggris Arsenal lan Leeds United ring tahap panyisihan ring margi nuju final.

Final 2001 nyingakin runner-up kalih musim sadurungnyane maadu, Bayern Munich kaon saking Manchester United ring final.

Real Madrid dados jayanti sadurungné, nanging ipun kaon olih jayanti pamuputnyané Bayern Munich ring semi final.

## Pustaka
Liga Champions UEFA 2001–02

**Liga Champions UEFA 2001–02** inggih punika édisi kaping 47 saking Liga Champions UEFA, wimbakara utama klub sépakbola Éropa, miwah sané ka-10 sesampun kagentosin aran ipun saking "Piala Champions Klub Éropa" utawi "Piala Éropa". Turnamen puniki kamenangan olih Real Madrid, sane ngalahin Bayer Leverkusen ring final antuk ngamolihang gelar Piala Eropa kaping sia. Gol jayanti final punika karipta olih Zinedine Zidane, antuk sépakan voli cokor kiwa saking tepi wawidangan penalti nuju bucu kiwa duur gawang.

Bayer Leverkusen ngicalang tetiga tim Inggris ring pamarginnyane nuju final: Arsenal ring babak grup kaping kalih, kalanturang olih Liverpool ring prapat final miwah Manchester United ring semi final.

Panyerang Manchester United Ruud van Nistelrooy dados pangripta gol pinih akéh ring wimbakara punika, ngamolihang 10 gol saking babak grup pertama ngantos semi final.

Bayern Munich dados jayanti pungkuran, nanging kakaonang olih jayanti pamuputnyané Real Madrid ring prapat final.

## Pustaka
Liga Champions UEFA 2003–04

**Liga Champions UEFA 2003–04** inggih punika édisi ka-12 saking wimbakara sépakbola utama klub Éropa UEFA, Liga Champions UEFA, sesampun rebranding saking Piala Éropa ring warsa 1992, lan wikbakara ka-49 makasami. Puniki wantah édisi Liga Champions UEFA kapertama sané nampilin format anyar antuk babak panyisihan 16 tim gumanti babak grup kaping kalih.

Pacentokan puniki kamenangan olih tim Portugal, sané ngaonang tim Monaco saking Prancis 3-0 ring Arena AufSchalke ring Gelsenkirchen, Jerman. Puniki wantah kamenangan kapertama tim Portugal ngawit warsa 1987, miwah Piala Éropa kaping kalih Porto ring kalih warsa, risampuné kasuksesan Piala UEFA saking musim sadurungnyané. Puniki wantah jayanti kaping kalih materég ring piala Eropa majeng ring pelatih Porto José Mourinho, sané ngaonang Monaco sané kalatih olih Didier Deschamps, jayanti kalih kalih ring wimbakara pinaka pemain. Pinaka jayanti wimbakara, Porto nglantur ngangganin UEFA ring Piala Antarbenua 2004.

Milan inggih punika jayanti pungkuran, kakaonang olih Deportivo de La Coruña ring prapat final.

## Pustaka
Liga Champions UEFA 2002–03

**Liga Champions UEFA 2002–03** inggih punika édisi ka-11 wimbakara utama klub sépakbola Éropa UEFA, Liga Champions UEFA, sesampun magentos aran ring warsa 1992, lan wimbakara Piala Éropa ka-48 kasajangkepan. Pacentokan puniki kamenangan olih Milan, sané ngaonang Juventus ring pinalti ring Piala Éropa final all-Italia kapertama sané naenin wénten, ngamolihang gelar Éropa sané kaping nem, lan sané kapertama ring sia warsa. Ruud van Nistelrooy saking Manchester United malih dados pangripta gol pinih akéh, ngarya 12 gol ring kalih babak grup lan babak knockout, tiosan ring kalih gol sané sampun karipta ring tahap kualifikasi, yadiastun timnyané kaon ring prapat final, tur ngalempasang kasempatan malaga ring final ring stadion ngaraga.

Real Madrid dados jayanti pungkuran, nanging kakaonang olih Juvéntus ring semi final.
## Pustaka
Liga Champions UEFA 2004–05

**Liga Champions UEFA 2004–05** inggih punika édisi kaping 50 saking wimbakara sépakbola utama klub Éropa UEFA, miwah kaping 13 sesampun kawastanin malih dados Liga Champions UEFA ring warsa 1992. Pacentokan puniki kamenangan olih Liverpool, sané ngaonang Milan ngantos pinalti ring final, sampun mawali saking 3-0 tedun ring tengahing galah. Kaptén Liverpool Steven Gerrard kawastanin dados Pemain Sepakbola UEFA Warsa nika antuk lakon utamanyane ring final lan salatang masan Liga Champions. Final, sané kamainang ring Stadion Olimpiade Atatürk ring Istanbul, Turki, sering kaanggep pinaka silih sinunggil sané pinih becik ring lelintihan wimbakara.

Santukan punika wantah gelar Piala Éropa kaping lima, Liverpool dados kaicenin piala permanén, lan ngamolihang Lencana Kahormatan saking UEFA. Piala anyar kakaryanin antuk musim 2005-06. Pinaka jayanti ring pacentokan punika, Liverpool nglantur ngangganin UEFA ring Wimbakara Jagat Klub FIFA 2005.

Porto inggih punika jayanti pungkuran, nanging kaicalang olih saingan lintas kota Milan Internazionale ring babak panyisihan kapertama.

## Pustaka
Liga Champions UEFA 2005–06

**Liga Champions UEFA 2005–06** inggih punika édisi ka-51 wimbakara klub sépakbola Éropa utama UEFA, Liga Champions UEFA lan ka-14 sesampun magentos aran saking Piala Éropa duk warsa 1992. 74 tim saking 50 asosiasi sépakbola ngambil wagian, ngawit saking babak kualifikasi pertama sane kamainang ring 12 Juli 2005.

Final sampun kamainang daweg 17 Méi 2006 ring Stade de France, Saint-Denis pataraning Barcelona lan Arsenal. Ring menit ka-18, kiper Arsenal Jens Lehmann dados pemain kapertama sané kakirim medal saking final Piala Éropa. Yadiastun kakirangan, Sol Campbell ngicenin sisi Inggris unggul ring menit ka-37. Samuel Eto'o makta Barcelona mawali ring pada ring menit ka-76, sadurung Juliano Belletti ngamolihang gol jayanti limang menit salanturnyané.

Jayanti sané pungkuran inggih punika Liverpool Ipun ngaryanin tahap grup lan maju nanging kaon olih Benfica ring babak panyisihan sané kapertama. Saking masan selanturnyané, UEFA nyayagayang ledang ring tahap grup antuk jayanti membela nénten ngelidin posisi liga ipun.

## Pustaka
Liga Champions UEFA 2006–07

**Liga Champions UEFA 2006–07** inggih punika édisi ka-52 wimbakara klub sépakbola Éropa utama UEFA, Liga Champions UEFA lan ka-15 sesampun magentos aran saking Piala Éropa duk warsa 1992. Final pantaraning Milan lan Liverpool wantah pabinayan inggih punika final warsa 2007 punika jagi kamainang ring Stadion Olimpiade ring Athéna, Yunani. Milan menang ring laga 2-1 anggén ngklaim Piala Éropa kaping pitu, antuk kalih tatujon sané rauh saking Filippo Inzaghi. Dirk Kuyt ngamolihang skor antuk Liverpool.

Barcelona inggih punika jayanti pungkuran, sakémanten kaon olih Liverpool ring babak gugur pertama.

## Babak grup

### Grup A

### Grup B

### Grup C

### Grup D

### Grup E

### Grup F

### Grup G

### Grup H

## Babak gugur

### Bracket

## Pustaka
Liga Champions UEFA 2007–08

**Liga Champions UEFA 2007–08** inggih punika édisi ka-53 wimbakara klub sépakbola Éropa utama UEFA, Liga Champions UEFA lan ka-16 sesampun magentos aran saking Piala Éropa duk warsa 1992.

Final kamainang daweg 21 Méi 2008 ring Stadion Luzhniki ring Moskow, Rusia, ring dija Manchester United malaga pantaraning Chelsea. Manchester United menang ring laga pinalti 6-5, santukan imbang 1-1 sesampun palantangan galah.

Milan jayanti bertahan, sakémanten kasisihang olih Arsenal ring tahap penyisihan.

## Pustaka
Liga Champions UEFA 2008–09

**Liga Champions UEFA 2008–09** inggih punika édisi ka-54 saking wimbakara sépakbola utama klub Eropa lan édisi ka-17 ring sor format Liga Champions UEFA sané mangkin. final sampun kamainang ring Stadio Olimpico Roma, Italia, daweg 27 Méi 2009. Punika kaping kutus final Piala Éropa sampun kalaksanayang ring Italia lan kaping pat sampun kalaksanayang ring Stadio Olimpico. Babak final kasarengin olih jayanti pungkuran, Manchester United, lan Barcelona, sané pungkuran dados jayanti ring pacentokan 2006. Barcelona ngamenangang laga 2–0, antuk gol saking Samuel Eto'o lan Lionel Messi, nyaga Treble ring pamarginé. Tiosan punika, kakalih finalis Piala Éropa UEFA, Werder Bremen lan Shakhtar Donetsk malaga ring tahap panyisihan grup Liga Champions.

Anorthosis saking Siprus lan BATE Borisov saking Belarusia inggih punika tim kapertama saking negaranyané soang-soang sané lolos nuju tahap panyisihan grup. Jayanti Rumania CFR Cluj lan Rusia Zenit Saint Petersburg taler ngamargiang debut Liga Champions ipun.

## Pustaka
Liga Champions UEFA 2009–10

**Liga Champions UEFA 2009–10** inggih punika édisi ka-55 saking wimbakara sépakbola utama klub Eropa lan édisi ka-18 ring sor format Liga Champions UEFA sané mangkin. Final sampun kamainang daweg 22 Méi 2010 ring Stadion Santiago Bernabéu ring Madrid, Spanyol, antuk kapertamané final kamargiang ring rahina Saniscara. Final kamenangang olih klub Italia Inter Milan, sané ngaonang klub Jerman Bayern Munich 2–0.

Inter Milan ngalantur antuk ngawakilin Éropa ring Piala Jagat Antarklub FIFA 2010, ngalawan duta saking Kongo TP Mazembe 3–0 ring final, lan malaga ring Piala Super UEFA 2010 ngalawan jayanti Liga Éropa Atlético Madrid, kaon 2–0.

Barcelona ring dija dados jayanti pungkuran, sakémanten ipun kasisihang olih jayanti ungkur Inter Milan ring semi-final.

## Pustaka
Babak grup Liga Champions UEFA 2006–2007

**Babak grup Liga Champions UEFA 2006–2007** kalaksanayang riantara 12 September nganti 6 Desember 2006.

Makejang unggulan pengundian ring Pot 1 miwah Pot 2 lolos, kapertama kadadosan saking format 32 tim miwah 16 tim maju kawéntenang ring 1999–2000. 

## Struktur penempatan

## Grup
Waktunya adalah CET/CEST, seperti yang tercantum oleh UEFA (waktu setempat ada dalam tanda kurung).

### Grup A


----

----

----

----

----

### Grup B


----

----

----

----

----

### Grup C


----

----

----

----

----

### Grup D


----

----

----

----

----

### Grup E


----

----

----

----

----

### Grup F



----

----

----

----

----

### Grup G


----

----

----

----

----

### Grup H


----

----

----

----

----

## Cutetan

## Pustaka

## Pranala jaba
*Musim Liga Champions UEFA 2006–2007
*Peringkat klub UEFA 2006
*Yang terbaik di Eropa siap untuk pengundian - pot penempatan
Pandean, Mejayan, Madiun

**Pandean** (aksara Bali: ᬧᬦ᭄ᬤᬾᬬᬦ᭄) inggih punika silih tunggil kelurahan dinas sané magenah ring kecamatan Mejayan ring wawengkon Kabupatén Madiun, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Badan Pusat Statistik Propinsi Jawa Timur
*  Situs Resmi Pemerintahan Kabupatén Madiun 
*  Badan Pusat Statistik Kabupatén Madiun
*catetan: URL dados kauahin/ilang. Yening URL nenten aktip, dados kaapus saking lis.*
Bangunsari

* Bangunsari, Bandar, Pacitan, di propinsi Jawa Timur
* Bangunsari, Dolopo, Madiun, di propinsi Jawa Timur
* Bangunsari, Mejayan, Madiun, di propinsi Jawa Timur
* Bangunsari, Pagerruyung, Kendal, di propinsi Jawa Tengah
* Bangunsari, Pamarican, Ciamis, di propinsi Jawa Barat
* Bangunsari, Patebon, Kendal, di propinsi Jawa Tengah
* Bangunsari, Pacitan, Pacitan, di propinsi Jawa Timur
* Bangunsari, Tanjung Sari, Lampung Selatan, di propinsi Lampung
Bangunasri, Barat, Magetan

**Bangunasri** (aksara Bali: ᬩᬗᬸᬦᬲ᭄ᬭᬶ) inggih punika silih tunggil désa dinas sané magenah ring kecamatan Barat ring wawengkon Kabupatén Magetan, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Badan Pusat Statistik Propinsi Jawa Timur
*  Situs Resmi Pamréntahan Kabupatén Magetan 
*  BPS Kabupatén Magetan
*cutetan: URL dados kauahin/ilang. Yening URL nenten aktip, dados kausap saking lis.*
Feniks

**Feniks** utawi **Phoenix** inggih punika kedis mitos sane kasub sane legendanyané mawit saking Yunani. Feniks punika kacingak marupa elang sané berapi-api, sané sesampun padem prasida embas malih saking abu. Akéh kedis mitos tiosan sané kakaryanin saking inspirasi saking feniks, sekadi bennu Mesir utawi zhar-ptitsa Slavia.
Serangga

**Gumantat gumintit** utawi **serangga** (*insecta*) inggih punika kelas artrhopoda sane nénten madué tulang ungkur. Manut klasifikasi tradisional, sinarengan sareng Myriapoda ipun ngranjing ring subtipe pangangkihan Tracheata. Siklus urip serangga sané jangkep minakadi panglimbak émbrio (phase taluh) miwah panglimbak pascaémbrio, kasarengin antuk métamorphosis. Wentén kalih soroh utama metamorfosis - transformasi sané nénten jangkep lan sané jangkep. Transformasi sané nénten jangkep kacihnayang antuk serangga punika nglintangin tiga phase panglimbakan (taluh, larva lan diwasa), lan jangkep - papat (taluh, larva, pupa lan diwasa). Awak serangga katekepin antuk kutikula sané kitinisasi, ngawentuk éksoskéléton, lan kawangun antuk tiga pahan: sirah, dada lan weteng. Ring makudang-kudang sekaa serangga, segmen kaping kalih miwah kaping tiga ring dada soang-soang madué kampid apasang. Wénten tigang pasang batis, lan ipun neket ring pahan dada. Ukuran awak serangga saking 0,2 mm ngantos 30 cm utawi langkung. 

## Pustaka
Kamakura

, resmi , inggih punika satunggil kota ring Préféktur Kanagawa, Jepang. Kota niki magenah ring Wawengkon Kantō ring Honshu.
Wawengkon Tokyo Raya

**Wawengkon Tokyo Raya** (ᬯᬯᭂᬂᬓᭀᬦ᭄ᬢᭀᬓᬶᬬᭀᬭᬬ) inggih punika wawengkon métropolitan pinih padet ring jagat, sané ngalikupin wawengkon Kantō ring Jepang (ring sajeroning Tokyo Métropolis saha préféktur Chiba, Gunma, Ibaraki, Kanagawa, Saitama, lan Tochigi) taler préféktur Yamanashi ring wawidangan pisaga Wawengkon Chūbu. Ring Jepang, ipun kasengguh antuk makudang paistilah, sinilih tunggil ipun pinih katah inggih punika .
Kawasaki, Kanagawa

**Kawasaki**, resmi **Kota Kawasaki**, inggih punika satunggil kota ring Préféktur Kanagawa, Jepang, silih sinunggil kota utama ring Wawengkon Tokyo Raya lan Wawengkon Industri Keihin. Punika dados kota pinih padet kakalih ring Préféktur Kanagawa sesampun Yokohama, lan kota pinih padet kakutus ring Jepang (ring sajeroning Wawengkon Métropolitan Tokyo).

## Pustaka
Chiba, Chiba

inggih punika ibu kota kota saking Préféktur Chiba, Jepang. Puniki magenah sawatara  ring sisi kangin pusat Tokyo ring Celuk Tokyo. Kota puniki dados kota sané katentuang olih pamréntah duk warsa 1992. Ring Désémber 2024, akéh panjaknyané 985.059, antuk kapadetan panjak 3.605 diri per km2. Kota niki madué jimbar wawidangan .

Kota Chiba inggih punika silih sinunggil labuhan segara utama ring Wawengkon Kantō, lan pinaka umah antuk Labuhan Chiba, sané nanganin silih tunggil volume kargo pinih tegeh ring Jepang. Akéh kota sané dados paumahan, yadiastun akéh pabrik lan gudang ring selantang pasisi. Wénten makudang-kudang pusat kota sané utama ring kota puniki, rumasuk Makuhari, distrik bisnis tepi pasisi utama ring dija Makuhari Messe magenah, lan Chiba Tengah, ring dija kantor pameréntah préféktur lan balai kota magenah.

Chiba kaloktah antuk Chiba Urban Monorail, monorel gantung pinih lantang ring jagat. Makudang tatujon kasub ring kota niki riantara ipun: Kasori Shell Midden, gundukan kerang pinih ageng ring jagat , Pasisi Inage, pasisi pakaryan manusa kapertama ring Jepang sané dados pahan saking pasisi pakaryan manusa sané pinih dawa ring Jepang, lan Taman Zoologi Chiba, sané kaloktah sangkaning ngadeg panda barak Futa.
Kitakyushu

inggih punika kota sané magenah rinh Préféktur Fukuoka, Jepang. Ring tanggal 1 Juni 2019, Kitakyushu kaperkirayang madué populasi akéhné 940.978 diri, manadosang ipun kota pinih ageng kaping kalih ring Préféktur Fukuoka lan pulo Kyushu sesampun kota Fukuoka. Kota niki pinaka silih tunggil saking 20 kota sané katetapang ring Jepang, sinilih tunggul saking tiga kota ring Kyushu, lan kakepah manados pitu distrik.
Patih Agung Jepang

inggih punika manggala pameréntah saking Jepang. Patih agung punika pamucuk Kabinét Jepang lan madué kamampuan milih lan nyuudang menteri negarane. Patih agung taler dados panglima pinih tegeh saking Bala Partahanan Raga Jepang tur pinaka anggota sané malinggih ring silih sinunggil gedung Diet Nasional (ketahnyané Gedung Perwakilan Rakyat).

## Pustaka
Hamamatsu

inggih punika kota sané magenah ring sisi kauh Préféktur Shizuoka, Jepang. Ring sasih Séptémber warsa 2023, kota puniki madué panjak akéhnyané 780.128 ring 340.591 kulawarga, ngawinang kota puniki dados kota sané pinih ageng ring préfrktur, antuk kapadetan panjak  ring langkung saking  wawengkon pakotaan.
Sagamihara

inggih punika satunggil kota ring Préféktur Kanagawa, Jepang. , Kota niki kaperkirayang mapanjak 723.470 diri, antuk 334,812 kulawarga, lan kapadetan populasi ipun 1.220 jadma per km2. Total jimbar kota nika . Sagamihara inggih punika kota pinih padet katiga ring préféktur ipun, sesampun Yokohama lan Kawasaki, saha wawengkon sisian kota pinih padet kalima ring Wawengkon Tokyo Raya. Pisaga ipun ring sisi kalér wénten Machida, sané dija sampun kausulang kagabungang riantara préféktur.
Sakai

inggih punika kota sane magenah ring Préféktur Osaka, Jepang. Puniki sampun dados silih sinunggil labuhan sané pinih ageng lan pinih utama ring Jepang ngawit saking abad patengahan. Sakai kaloktah antuk *[[kofun]]*, gundukan pendam marupa bolong sereg sané mawit saking abad kalima. *Kofun* ring Sakai ngranjing sétra sané pinih ageng ring jagaté manut wewidangan, Daisen Kofun. Napi malih kasub antuk pedang, Sakai mangkin sampun kasub antuk kualitas prianti ngajeng. , Kota punika kaperkirayang mapanjak 819.965 diri, manadosang ipun kota pinih padet kapat belas ring Jepang (siosan Tokyo).
Hakone, Kanagawa

inggih punika kotamadya ring Préféktur Kanagawa, Jepang. , kota nika madué populasi akéhné 10.965 diri, lan total wawidangan .

Hakone inggih punika kota spa kaloktah tur tagujon wisata kasub santukan akéhné kelebutan panes sané magenah ring cingakan saking Gunung Fuji, gunung sané pinih akéh karauhin ring Jepang.
Katakana

inggih punika silabel Jepang, silih sinunggil komponén sistem panyuratan Jepang sinarengan hiragana, kanji lan makudang kasus aksara Latin (kaloktah dados rōmaji).
Shinjuku, Tokyo

, resmi **Kota Shinjuku** inggih punika silih sinunggil saking 23 ward khusus Tokyo, Jepang. Shinjuku inggih punika pusat paadolan lan pameréntahan taler genah silih tunggil stasiun pagentosan (*interchange*) transportasi umum pinih ageng ring Tokyo, Stasiun Shinjuku. Pahan kelod wawidangan niki lan makéhan stasiun sujatiné magenah ring ward Shibuya sané madampingan.

Genah mabuat ring wawidangan niki Ichigaya, Kabukicho, Okubo, Shinanomachi, Shinjuku ni-chome lan Takadanobaba. Univérsitas Waséda tur sekolah basa Jepang Gakuyukai sané kasub taler magenah iriki.

## Pustaka
Chiyoda, Tokyo

, taler kasengguh **Kota Chiyoda**,  inggih punika ward khusus saking Tokyo, Jepang. Magenah ring tengah 23 ward khusus Tokyo, Chiyoda kawangun antuk Puri Kaprabonan miwah jeriji-jeriji sané ngiterin sawatara akilométer (1000 yard), miwah kaloktah pinaka pusat politik miwah keuangan Jepang. Ngantos Oktober 2020, ward puniki madué panjak 66.680 diri, lan kapadetan populasi 5.709 diri per km2 (14,786 per sq. mi.), ngawinang sadoh sané pinih kidik panjakné saking ward khusus. Pahan paumahan Chiyoda magenah ring jantung Yamanote, wewidangan paumahan kelas duur tradisional Tokyo, sareng Banchō, Kōjimachi, lan Kioichō kasengguh pinaka genah sané pinih éksklusif ring makasami kota. Jimbar makasaminé inggih punika 1,5. 11.66&nbsp;km2 (4½ sq. mi.), ring dija Puri Imperial, Taman Hibiya, Museum Seni Modérn Nasional, lan Kuil Yasukuni ngambil sawatara 2.6&nbsp;km2 (1 sq. mi.), utawi 22%. 

Chiyoda kaloktah dados pusat ékonomi Jepang; distrik-distrik ring Otemachi, Marunouchi lan Yurakucho sikangin puri (satunggil wawengkon sané katah kasengguh "Daimaruyu") pinaka kantor pusat saking 19 pautsahaan Fortune 500, pinaka wit sawatara 10% saking pandapatan gabungan makasami pautsahaan Jepang, miwah ngasilang pada sareng sawatara saprapat PDB negara punika ring warsa 2017. Antuk populasi tengainé sawatara 850.000, rasio populasi tengainé/wenginé doh pinih tegeh saking makasami munisipalitas ring Jepang. Stasiun Tokyo, terminal utama kréta api antar kota Tokyo lan stasiun kréta api sané pinih sibuk ring Jepang ring sajeroning kréta api sane sampun kadudonin, taler magenah ring Chiyoda.

Chiyoda taler manados pusat politik negara ipun. Chiyoda, sané maartos "bangket saking siu warih", ngwarisin wastan saking Kastil Chiyoda, wastan tiosan saking Kastil Édo, sané dados genah Puri Imerial mangkin. Antuk linggih Kaisar ring Puri Imperial ring tengah ward, akéh lembaga pameréntah, minakadi Diet Nasional, Genah Resmi Patih Agung, Mahkamah Agung, kamenterian ring Kasumigaseki, miwah lembaga-lembaga taler magenah ring Chiyoda, dados tengara Tokyo sekadi Kuil Yasukuni miwah Nippon Budokan. Lingkungan sané kasub tiosan ring Chiyoda minakadi Akihabara, Iidabashi lan Kanda.

## Pustaka
Sidokaton, Kudu, Jombang

**Sidokaton** (aksara Bali: ᬲᬶᬤᭀᬓᬢᭀᬦ᭄) inggih punika silih tunggil désa dinas sané magenah ring kecamatan Kudu ring wawengkon Kabupatén Jombang, Jawa Timur.

## Pustaka

### Pranala jaba
*  Situs Resmi Pamréntahan Propinsi Jawa Timur
*  Situs Resmi BPS Propinsi Jawa Timur
*  Situs Resmi Pemerintahan Kabupatén Jombang
*  BPS Kabupatén Jombang
*catetan: URL dados kauahin/ilang. Yening URL nenten aktip, dados kaapus saking lis.*